সাপলুডু হল থ্রিলার ঘরানার বাংলাদেশি চলচ্চিত্র, যেটিতে মুখ্য ভূমিকায় অভিনয় করেছেন  আরিফিন শুভ ও বিদ্যা সিনহা সাহা মীম। চলচ্চিত্রটিতে গল্পকার, চিত্রনাট্যকার ও পরিচালক হিসেবে কাজ করেছেন গোলাম সোহরাব দোদুল এবং চলচ্চিত্রটি প্রযোজনা করেছেন সৈয়দ আশিক রহমান। চলচ্চিত্রটি গোলাম সোহরাব দোদুল পরিচালিত প্রথম চলচ্চিত্র। চলচ্চিত্রটি নির্মিত হয়েছে বেঙ্গল মাল্টিমিডিয়ার ব্যানারে।   গল্পসুত্র  চট্টগ্রাম বিভাগের কোন এক স্থানে আদিবাসীদের গ্রাম হামলার মুখে পরে। এক বিখ্যাত ফটোসাংবাদিক ঘটনাচক্রে নিখোঁজ হন। এই ঘটনার সন্দেহ করা হয় ঐ এলাকার স্থানীয় সংসদ প্রতিনিধির উপর। ঘটনাটা প্রচার পেয়ে যায়। ঘটনার রহস্য উদঘাটনের জন্য শুরু হয় অভিযান।  অভিনয়ে  আরিফিন শুভ - আরমান  বিদ্যা সিনহা সাহা মীম - পুষ্পা  জাহিদ হাসান - ইরফান  তারিক আনাম খান - আহসান উল্লাহ, সংসদ সদস্য  সালাউদ্দিন লাভলু - নজরুল ইসলাম, ডিবির এডিসি  শতাব্দী ওয়াদুদ - জুনায়েদ  সুষমা সরকার - ফ্লোরা  রুনা খান - সালমা বেগম  শিল্পী সরকার অপু - আরমানের মা  শাহেদ আলী - মেজর রুস্তম  মারজুক রাসেল - কিবরিয়া  মৌসুমী হামিদ - নজরুলের স্ত্রী  বৈশাখী ঘোষ - মহুয়া ইন্তেখাব দিনার - সাকলাইন মোর্শেদ - মহুয়া  ইন্তেখাব দিনার - সাকলাইন মোর্শেদ  ইউসুফ মোতাহের - ডাক্তার  নির্মাণ ও দৃশ্যায়ন স্থান ২০১৮ সালের অক্টোবর মাসের ২৬ তারিখ থেকে চলচ্চিত্রটির চিত্রগ্রহণ শুরু হয়। মানিকগঞ্জ, গাজীপুরের মধুপুর, রাঙামাটি, বান্দরবানের লামা, কক্সবাজারের টেকনাফ, চট্টগ্রাম ও ঢাকার বিভিন্ন স্থানে চিত্রগ্রহণ চলার ২০১৮ সালের ৩ ডিসেম্বর চলচ্চিত্রটির চিত্রগ্রহণ সম্পন্ন হয়।  সঙ্গীত  ২০১৯ সালের ৪ আগস্ট চলচ্চিত্রটির "কিছু স্বপ্ন" গানের লিরিকাল ভিডিও ইউটিউবে মুক্তি পায়। ৩১ আগস্ট আরটিভি মিউজিক-এর ব্যানারে এই চলচ্চিত্রের গানগুলি প্রকাশ করা হয়। বাপ্পা মজুমদার, ইমন সাহা, তানভীর আলম সজীব ও হৃদয় খান 'সাপলুডু'র সঙ্গীত পরিচালনা করেন।   প্রচারণা ও মুক্তি  ২৬ ফেব্রুয়ারি, ২০১৯ তারিখে সামাজিক যোগাযোগ মাধ্যম ফেসবুকে এই চলচ্চিত্রের ১ মিনিট ৩০ সেকেন্ডের টিজার প্রকাশিত হয়। ১৯ সেপ্টেম্বর, ২০১৯ তারিখে বেঙ্গল মাল্টিমিডিয়া সাপলুডু'র ট্রেলার প্রকাশ করে। এইদিন চলচ্চিত্রটি বাংলাদেশ চলচ্চিত্র সেন্সর বোর্ড হতে ছাড়পত্র পায়। ছায়াছবিটি ২৭ সেপ্টেম্বর, ২০১৯ তারিখে বাংলাদেশের ২৫টি প্রেক্ষাগৃহে মুক্তি দেয়ার পরিকল্পনা ছিল। তবে চলচ্চিত্রটি প্রথম সপ্তাহে ৪২টি প্রেক্ষাগৃহে মুক্তি পায়।  চলচ্চিত্রটি আন্তর্জাতিক মুক্তি দেয়ার পরিকল্পনা করা হয়। মধ্যপ্রাচ্যের দেশসমূহে মুক্তি দেয়ার জন্য আরবী সাব টাইটেল প্রস্তুত করা হয়। অক্টোবর, ২০১৯ হতে চলচ্চিত্রটি বাংলাদেশের বাহিরে আন্তর্জাতিকভাবে মুক্তি লাভ করে। নভেম্বর, ২০১৯ হতে চলচ্চিত্রটি ইংল্যান্ড, মালয়েশিয়া, সিঙ্গাপুর ও সংযুক্ত আরব আমিরাতের দুবাইয়ে মুক্তি পায়। প্রদর্শনীর তারিখশহরভেন্যুদেশতথ্যসূত্র১২ অক্টোবর, ২০১৯মেলবোর্ন ও সিডনিহোয়াইটস ব্যাংকসটাউনঅস্ট্রেলিয়া১৮ ও ১৯ অক্টোবর, ২০১৯রোমনোভো সিনেমা অ্যাকুইলাইটালী২৫ অক্টোবর, ২০১৯নিউইয়র্ক, ডালাস ও ক্যালিফোর্নিয়াজ্যামাইকা মাল্টিপ্লেক্সযুক্তরাষ্ট্রটরন্টো ও মন্ট্রিয়েলকানাডা২৬ অক্টোবর, ২০১৯ওয়াশিংটন ডিসিযুক্তরাষ্ট্র১ ও ২ নভেম্বর, ২০১৯লস অ্যাঞ্জেলেস২ নভেম্বর, ২০১৯ফ্লোরিডারিগাল সওগ্রাস  স্টেডিয়াম৩ নভেম্বর, ২০১৯সান ফ্রান্সিসকো   প্রতিক্রিয়া    প্রথম আলো পত্রিকায় সমালোচক জিনাত শারমিন সাপলুডু চলচ্চিত্র নিয়ে  "থ্রিলার ছবিতে সবচেয়ে বেশি যা গুরুত্বপূর্ণ, সেটা রক্ষা করতে পেরেছে এই ছবি। কে সাপ সেটি জানতে হলে একেবারে শেষ পর্যন্ত দেখতে হবে। সব প্রশ্নের উত্তর মিলবে না। মোট কথা, পরিচালকের প্রথম ছবি হিসেবে এত বড় আয়োজন করে বানানো বৃথা যায়নি। প্রথম থেকেই এই ছবি গল্প, লুক, চরিত্র—সব দিক দিয়ে গোপনীয়তা রক্ষা করেছে। এই যুগে, এই দেশে সেটি সহজ কথা নয়।" - মন্তব্য করেছেন।   রোর মিডিয়ায় ইয়াসিন সেলিম এই চলচ্চিত্র সম্পর্কে "সাপলুডু থ্রিলার হিসেবে হয়তো বিদেশী চলচ্চিত্রে তুলনায় অনেকটাই পিছিয়ে থাকবে, কিন্তু বাংলাদেশের প্রেক্ষাপটে... এখন পর্যন্ত সেরা পলিটিকাল থ্রিলার হলো সাপলুডু।" মর্মে অভিমত দিয়েছেন।  তথ্যসূত্র   বহিঃসংযোগ      বিষয়শ্রেণী:২০১৯-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র